b'\n_START_ARTICLE_\nJelka Godec Schmidt\n_START_SECTION_\n\xc5\xbdivljenje\n_START_PARAGRAPH_\nJelka Godec Schmidt se je rodila v umetni\xc5\xa1ki dru\xc5\xbeini. \xc5\xbde v mladosti je pogosto opazovala mamo, An\xc4\x8dko Go\xc5\xa1nik Godec, kako ri\xc5\xa1e, in jo posku\xc5\xa1ala posnemati. Po kon\xc4\x8dani gimnaziji se je vpisala na Akademijo za likovno umetnost in oblikovanje v Ljubljani in jo tudi uspe\xc5\xa1no zaklju\xc4\x8dila. _NEWLINE_Ilustrirala je sprva za mladinsko revijo Pil, nato pa za otro\xc5\xa1ki reviji Ciciban in Cicido. Prva knjiga, ki jo je opremila z ilustracijami, je bila Marjanka Vseznanka pisateljice Branke Jurca. Do danes je likovno opremila \xc5\xbee veliko \xc5\xa1tevilo knjig, ustvarja pa doma, kjer ima opremljen atelje, ki si ga je delila tudi z mo\xc5\xbeem Matja\xc5\xbeem Schmidtom, ki je bil prav tako ilustrator._NEWLINE_Poleg ilustriranja se je Jelka Godec Schmidt posvetila tudi pisanju. Do leta je 2003 napisala tri otro\xc5\xa1ke knjige.'